5 โจ๋บังคับ ด.ญ.14 เร่ค้าประเวณี (คลิป)
แถมรุมทําร้ายแก้ผ้าถ่ายคลิป รุ่นพี่ทนไม่ไหว แจ้ง ตร.เอาผิด,สลดสังคมไทย เด็กหญิงกำพร้าวัย 14 ปี ถูกเพื่อน 5 คน ทั้งหญิงชายและต่างเพศ อายุ 14-17 ปี จับแก้ผ้ารุมทำร้าย ,บังคับขายตัว,ใช้หนี้ 500 บาท ก่อนถ่ายคลิปโพสต์ลงโซเชียลเมื่อหลายเดือนก่อน จนมีเพื่อนรุ่นพี่เห็นทนไม่ได้แนะให้แจ้งความ สหวิชาชีพร่วมกันสอบแล้วแทบช็อก เมื่อปีที่แล้ว ถูกเพื่อนโหดกลุ่มนี้บังคับขายตัว 3 ครั้ง เงินถึงตัว 500-2,000 บาท ขณะที่ผู้ปกครอง 5 เยาวชน พามอบตัวหลังรู้ถูกออกหมายจับ,เรื่องราวรันทด แทบไม่เชื่อว่าจะเกิดขึ้นจริงกับชีวิตเด็กหญิงไทยคนหนึ่ง ถูกเปิดเผยขึ้นเมื่อเวลา 09.00 น. วันที่ 26 มิ.ย. ที่ สน.ดอนเมือง มีรายงานว่า ร.ต.อ.เทพพิทักษ์ สินสิบ รอง สว. (สอบสวน) สน.ดอนเมือง ได้รวบรวมพยานหลักฐานขออนุมัติหมายจับจากศาลเยาวชนและครอบครัวกลาง ผู้ต้องหารวม 5 คน ประกอบด้วย ด.ญ.ปิ่น ด.ญ.ดรีม ด.ช.วัต ด.ญ.เฟริน และ ด.ช.ดอลลี่ (ทั้งหมดนามสมมติ) อายุระหว่าง 14-17 ปี ข้อหาร่วมกันทำร้ายร่างกายผู้อื่นจนได้รับอาการบาดเจ็บ ส่วน ด.ญ.ปิ่นและ ด.ญ.ดรีม แจ้งข้อหาร่วมกันค้ามนุษย์โดยแสวงหาประโยชน์มิชอบจากการค้าประเวณี เป็นธุระจัดหา ล่อ ไป หรือพาไปเพื่อการอนาจารซึ่งชายหรือหญิง แม้ผู้นั้นจะยินยอมก็ตาม พรากผู้เยาว์ ตาม พ.ร.บ.ป้องกันและปราบปรามการค้ามนุษย์ พ.ศ.2560 เพิ่มอีก 1 ข้อหา,สำหรับการออกหมายจับเด็กทั้ง 5 คนนั้น สืบเนื่องจากเมื่อวันที่ 24 มิ.ย.ที่ผ่านมา ด.ญ.แวว (นามสมมติ) อายุ 14 ปี เข้าพบ ร.ต.อ.เทพพิทักษ์ เพื่อแจ้งความร้องทุกข์หลังถูกผู้ต้องหาทั้ง 5 คนร่วมกันทำร้ายร่างกาย แต่จากการสอบสวนยังพบว่า มีการบังคับให้ค้าประเวณีด้วย ได้ประสานไปยังกระทรวงการพัฒนาสังคมและความมั่นคงของมนุษย์ (พม.) ให้การช่วยเหลือ พร้อมส่ง ด.ญ.แววไปตรวจร่างกายที่ รพ.ภูมิพล ก่อน พม.จะรับตัวไปดูแลที่บ้านพักเด็กและครอบครัวกรุงเทพมหานคร ถนนพระรามที่ 6 แขวงทุ่งพญาไท เขตราชเทวี กทม.,จากนั้นเจ้าหน้าที่สหวิชาชีพและพนักงานสอบสวน สน.ดอนเมือง ได้ร่วมกันสอบปากคำ ด.ญ.แววอย่างละเอียดจนทราบว่าเหตุดังกล่าวถูกถ่ายเป็นคลิปและถูกโพสต์ลงโลกโซเชียลเมื่อ 2-3 เดือนก่อน มีการแชร์ไปอย่างกว้างขวาง ระบุว่าเป็นเรื่องของเด็กหญิงวัย 14 ปี ไม่มีพ่อแม่ ถูกทำร้ายร่างกายจากกลุ่มเยาวชนหญิงและเด็กชายข้ามเพศจนเจ็บปางตาย ไม่ว่าจะถูกชก ต่อย เตะ จิกหัว หวดด้วยไม้แขวนเสื้อ ขึ้นคร่อมแล้วตบ และยังจับแก้ผ้าถ่ายคลิปประจานกันในกลุ่ม เหตุเกิดในห้องพักแห่งหนึ่ง พร้อมระบุสาเหตุที่ถูกทำร้ายเป็นเพราะติดเงินกลุ่มที่ก่อเหตุเพียง 500 บาท และถูกบังคับให้มาทำงานขายตัวเพื่อใช้หนี้ แต่ผู้เสียหายไม่ยอม ก่อนปรากฏภาพตามคลิป จนมีเพื่อนรุ่นพี่เห็นให้มาแจ้งความ,ทั้งนี้ ด.ญ.แววได้ระบุตัวผู้ที่ทำร้ายและปรากฏในคลิปมี ด.ญ.ปิ่นนั่งคร่อมใช้มือตบหน้า ด.ญ.ดรีม ใช้ไม้กวาดพื้นตีที่หน้า ด.ช.ดอล หรือดอลลี่ (นามสมมติ) ลักษณะตุ้งติ้ง เอารองเท้าตบหน้า ด.ช.วัตใช้เท้าเตะเสยที่ใบหน้า ส่วน ด.ญ.เฟรินเป็นคนถ่ายคลิป ทั้งนี้ ด.ญ.แววผู้เสียหายยังระบุด้วยว่า ถูก ด.ญ.ปิ่นและ ด.ญ.ดรีมบังคับให้ขายบริการอีก 3 ครั้ง ครั้งแรกในเดือน มิ.ย.61 ค่าตัวครั้งละ 500-2,000 บาท,ต่อมาเวลา 11.30 น. ผู้ปกครอง ด.ญ.ปิ่น ด.ญ.ดรีม ด.ช.วัต ด.ญ.เฟริน และ ด.ช.ดอล หรือดอลลี่ ได้พาเข้ามอบตัวกับ ร.ต.อ.เทพพิทักษ์ ก่อนประสานเจ้าหน้าที่สหวิชาชีพ เจ้าหน้าที่กระทรวงการพัฒนาสังคมและความมั่นคงของมนุษย์ (พม.) นักสังคมสงเคราะห์ พนักงานอัยการ ร่วมสอบปากคำเบื้องต้น ก่อนแจ้งข้อกล่าวหาและปล่อยตัวชั่วคราว พร้อมนัดหมายให้พบพนักงานสอบสวนอีกครั้งที่ศาลเยาวชนและครอบครัวกลาง ในเวลา 09.00 น. วันที่ 27 มิ.ย.,มีรายงานข่าวว่า จากการสอบสวนพยานที่เป็นเพื่อนรุ่นพี่ของกลุ่มผู้ต้องหาและผู้เสียหายทราบว่า ก่อนหน้าที่จะเกิดเรื่อง รุ่นน้องทั้ง 5 คนและผู้เสียหาย ได้รู้จักกันมานานกว่า 1 ปี และร่วมกันเช่าห้องพักในพื้นที่ตามที่ปรากฏในคลิปไว้เพื่อเป็นที่รวมกลุ่ม ต่อมาเมื่อ 3 เดือนก่อนที่จะเกิดเรื่องกลุ่มผู้ต้องหาได้ถูกนิติบุคคลให้ออกจากที่พัก เนื่องจากถูกร้องเรียนว่าชอบส่งเสียงดังรบกวนเวลาค่ำคืน หลังถูกให้ออกจากที่พัก กลุ่มผู้ต้องหาต่างพากันกลับบ้าน ส่วนผู้เสียหายจะเทียวอาศัยพักตามบ้านเพื่อน เท่าที่รู้รุ่นน้องทั้ง 5 คนส่วนใหญ่ไม่ได้เรียนหนังสือ มีบางคนเพิ่งจะเข้าเรียน กศน.
สลดสังคมไทย เด็กหญิงกำพร้าวัย 14 ปี ถูกเพื่อน 5 คน ทั้งหญิงชายและต่างเพศ อายุ 14-17 ปี จับแก้ผ้ารุมทำร้าย บังคับขายตัวใช้หนี้ 500 บาท
ค้าประเวณี,เด็กหญิงกำพร้า,บังคับขายตัว,ถ่ายคลิป,สน.ดอนเมือง,ค้ามนุษย์,ข่าวหน้า1,ข่าวทั่วไป